عیسام سەعەد پارێزگار ئەسیوت وت: تیمەیل رزگارکردن ٤ تەرم لەژیر رمیاگ ئەو بینای پەنج قاتیە لە گەڕەک قلتە لە شار ئەسیوت دراوردن.
بەیاننامەگە وتیش: تیمەیل هەمیش دوو زەخمدار دراوردن و بریانە خەسەخانە، و دویای ئەوە ژنیگیش لە ژێر رمیایەگە رزگار کریا.
تا وەخت دیریگ لە دویەشەو، تیمەیل رزگارکردن لە مینەی کەسەیل ژیر رمیایەگە بوین چ وەزنی یا وە مردگی بوون.
لە مەوقەی مینەکردن و هەڵگردن دیوار و قەواسە رمیاگەیل، پەیوەندییگ تەلەفۆنی وەلایەن ژنیگ لەژیر ئەو رمیاگە ئەرا کابرایگ کەسوکاری هات، و ئەویش ئاگادار تیمەیل رزگارکردن کرد، تا توەنستن وەگەردی قسە بکەن، و شوینەگەی بکەنە دی.
پارێزگار ئەسیوت وت: دویەتیگ و کەیوانوویگ لە ژیر رمیایەگە رزگار کریان.
